
Rudi, Lucy, Samu, előemberek, ősemberek — sokszor hallott és 
mégis idegenül ható szavak, pedig ők mind az ember kialakulá- 
sának egy-egy fontos állomását jelzik. 

Azt, hogy a mai értelmes ember, vagyis mi, hogyan fejlődtünk 
ki több millió év alatt az emberszerű ősmajmokból, azt a föld alatt 
rejtőző csontokból tudhatjuk meg. Ahhoz tehát, hogy megismer- 
jük történetünket, ásót és bontókést kell a kezünkbe venni, s ter- 
mészetesen jól kell ismernünk a földtant, az őslénytant, de nem 
utolsósorban az embertant is. Ha már úgy érezzük, hogy minden 
előkészületet megtettünk az ősember felfedezésére, még nem biz- 
tos, hogy bármit is találunk. Az emberelődök csontmaradványai 
ugyanis igen ritkák, a felfedezésükhöz nemcsak szakmai felké- 
szültségre, hanem szerencsére is szükség van. Minden, az ember 
múltjából előkerült csontmaradvány igazi szenzáció. A csontok 
korát izotópokkal és a közetbe zárt növények és állatok segítsé- 
gével lehet meghatározni. A majmok és az ember testfelépítésé- 
nek, csontvázának ismeretében akár egy kis csonttöredékből is 
lerajzolhatjuk, magunk elé képzelhetjük őseinket. A sokféle vizs- 
gálat eredményeként a tudósok fejében mindig újabb és újabb el- 
képzelések születnek az ember kialakulásáról. A szenvedélyes vi- 
ták tüzében s az újabb leletek segítségével rajzolódik ki egyre pon- 
tosabban 10-15 millió éves történetünk. 

Induljunk el az emberré válás hosszú, rögös, zsákutcákkal teli 
útján. Figyeljük mindig az I. táblán látható törzsfa ágait s az 
utcákat" jelölő feliratokat. Így nem fogunk eltévedni a több 
millió éves úton, s biztosan eljutunk önmagunkhoz, a világűrt 
meghódító értelmes emberhez. 


AZ EMBERISÉG TÖRZSFÁJA 


Az emberré válás folyamatát legjobban az ún. törzsfán lehet nyo- 
mon követni. A fa gyökere a legősibb emberszabású ősmajom, 
koronája pedig a mai ember, Az emberiség gyökerét 15 millió 
évvel ezelőtt kell keresni, az emberszabású ősmajmok (driopite- 
kuszok) k: t. 14-13 millió éve Kelet-Afrika etiópiai része Ará- 
bián keresztül összekapcsolódott Eurázsiával, s hatalmas állatván- 
dorlás indult meg. A driopitekuszok ezen a hídon át eljutottak az 
öreg kontinensre, de Afrikából velük együtt tartottak az em- 
berszerű ősmajmok, a ramapitekuszok is. Ezek 12-10 millió 
éve szaporodtak el Spanyolországtól Délkelet-Kínáig. S most 
elszakadt ismereteink fonala, mert a következő legidősebb ma- 
radványok már az afrikai emberszerű lényektől, a 4-3 millió 
éves, ún. , Homó"-któl származnak. Ezek a lények kortársaik vol- 
tak az afrikai déli majmoknak, az ausztralopitekuszoknak. Az 
ausztralopitekuszok két nagy csoportban fejlődtek ki: a vékony 
csontú, ún. gracilis és az erősebb, ún. robusztus formában. Mind- 
kettő kb. 1 millió éve kihalt. A hátralévő időben népesült be 
Eurázsia és Afrika az előemberekkel, az archantropuszokkal. Való- 
színűleg ők az emberszerű ősmajom, a ramapitekusz leszárma- 
zotlai, s az emberiség fájának törzsét alkotják. Mintegy félmillió 
éven át éltek, amíg fiatalabb ág nem sarjadt belőlük. A fiatal haj- 
tások az ősemberek és a mai emberek ásatag őseit foglalják ma- 
gukba, ezért egyszerűen az ősember elődeinek nevezzük őket. Belő- 
lük alakultak ki a valódi ősemberek (paleantropuszok), majd 
a mai emberek közvetlen őse, a neoantropusz. Az értelrnes ember, 
a Homo sapiens — mert már így hívják — az egész mai, négymilliárd 
lelket számláló emberiséget magába foglalja. 

5. emberszabásúvmajmok 


ezett 


185 10 § 2 millió év 


EMBERSZABÁSÚ ŐSMAJMOK 
(DRIOPITEKUSZOK) 


1. Proconsul (Dryopithecus africanus). 1933-ban, a londoni állat- 
kertben élt egy csimpánz, Consulnak hívták. 1933-ban a kelet- 
afrikai Viktória-tó egyik szigetén, Rusingán, Hopwood angol 
őslénykutató egy 15-20 millió éve kihalt emberszabású majom 
koponyatöredékére azt mondta: Proconsul. Tette ezt azért, mert 
a kis koponya igen hasonlított a ma élő csimpánzra, de annál 
ősibb volt, tehát a londoni állatkert lakójának neve elé odatette 
a pro (azaz elő) jelzőt. Néhány évvel később, a majdani világhírű, 
Kenyában élő, angol származású Leakey család további koponyát 
talált Rusinga szigetén. Ma már a Proconsulnak legalább három 
faját ismerjük, de helyes nevük Dryopithecus. Ennek a legősibb 
emberszabású ősmajomnak hegyes a szemfoga, szeme fölött nincs 
homlokeresz, s agytekervényei az egyszerű majmokra emlékez- 
tetnek. 


2. Dryopithecus (Dryopithecus fontani). Az első olyan leletet, 
amelyben már felismerték az emberszabású ősmajmot, 1856-ban 
találták meg Franciaországban, a Pireneusok lábánál. Ez volt 
a Dryopithecus fontani. Eredetileg erdei majmot jelöl. Ma már 
tudjuk, hogy a driopitekuszokhoz tartozik a korábban, 1820-ban, 
Eppelsheimben megtalált combcsont vagy a Pozsony melletti Dé- 
vényújfalu homokbányájából 1836-ban feltárt legidősebb európai 
emberszabású néhány foga. A 18-12 millió éve élt driopitekuszok 
afrikai őse a Proconsul, s rokonai Spanyolországtól Indián át 
Kináig igen elterjedtek. Az eddig megismert kb. 20 kihalt ember- 
szabású majom közül a driopitekuszok álltak legközelebb az em- 
berré válás folyamatához. Gorilla méretű, nagy szemfogú, erős 
állkapcsú állatok is voltak köztük. 


II. tábla 


EMBERSZABÁSÚ ŐSMAJMOK 


Ma négy emberszabású majom él a Földön: a gorilla, a gibbon, 
a csimpánz és az orangután. Kialakulásuk ugyanolyan hosszú fo- 
lyamat eredménye volt, mint az emberré válás. 


1. Óriásmajom (Gigantopithecus). A kínai gyógyszertárakban ős- 
idők óta árulnak ősállatcsontokat. Ezek között kutatott kihalt 
orangutánfogak után Hongkongban Koenigswald professzor, 
miközben 1935-ben egy hatalmas fogat mutattak neki. Ezt óriás- 
majomnak, Gigantopithecus blackinak nevezte el. 1956-ban Dél- 
Kínában 3 teljes állkapcsát is kiásták, kb. félmillió éves rétegek- 
ből. Jóval idősebb elődjét, a 8-10 millió éves Gigantopithecus bilas- 
Purensis állkapcsát legutóbb 1977-ben találták meg. 


2. Siva (Sivapithecus indicus). Az India-Pakisztán határán fekvő 
Siwalik-dombokon már 1910-ben több kihalt emberszabású ma- 
jom fogát találták meg. Köztük volt a nagy szemfogú, erős állkap- 
csú, ún. Sivapithecus is, amely a mai gorillához áll a legközelebb. 


3. Bodi (Bodvapíthecus altipalatus). A Bodvapithecust 1974-ben 
Kretzoi Miklós professzor írta le a magyarországi Rudabánya 
10-12 millió éves szenes agyagrétegéből. Az első állkapocs 1972- 
ben került elő. A Bodi igen hasonlít az óriásmajomhoz, annak job- 
ban ismert európai megfelelője. 


III. tábla 


EMBERSZERŰ ŐSMAJMOK 
(RAMAPITEKUSZOK) 


A ramapitekuszok többsége 12-8 millió évvel ezelőtt élt, kis ter- 
metű, vékony csontú, fürge, emberszerű ősmajom volt. A tudo- 
mány ma bennük látja az emberré válás folyamatának legősibb 
képviselőit. A faj legidősebb példánya a 14 millió éves afrikai 
Kenyapithecus, s onnan terjedt el 2-3 millió év múlva Eurázsiá- 
ban. 


1. Kenya (Ramapithecus wickeri). A kelet-afrikai Viktória-tótól 
keletre fekszik Fort Ternan, ahonnan Leakey 1962-ben leírta a 
Kenyapithecus wickerit. Az első, felső állkapcsot 1967-ben egy 
1932-ből való lelet átértékelése követte, amely némileg eltért az 
eredetitől, ezért az , africanus" nevet kapta. Mai álláspont szerint 
mindkettő a ramapitekuszokhoz tartozik, azok legidősebbike. 


2. Rama (Ramapithecus brevirostris). Haritalyangarnak hívják 
azt a falut Indiában, a Siwalik-dombok területén, ahonnan G. E. 
Lewis, az amerikai Yale Egyetem fiatal, végzett hallgatója szak- 
dolgozatában 1934-ben leírta a , Rama-majmot", 1937-ben dok- 
tori disszertációjában már rendkívül merészen, de mint 40 év táv- 
latából kiderült, igen megalapozottan, azt az emberfélék család- 
jába sorolta. Véleményét hevesen támadták, s Lewis többet nem 
is foglalkozott ezzel a kérdéssel. Elméletének rehabilitációjára 
előbb 1962-ben, a Kenyapithecus előkerülésével egyidőben, majd 
1969-től a Yale Egyetem újabb ásatása s nem utolsósorban a ru- 
dabányai igen gazdag ramapitekusz-leletek hatására került sor. 
A Rama alacsony, 120-130 cm magas, 28-30 kg súlyú, két lábon 
járó, nyílt területet kedvelő, emberszerű ősmajom volt. 


IV. tábla 


EMBERSZERŰ ŐSMAJMOK 
(RAMAPITEKUSZOK) 


1. Rudi (Rudapithecus hungaricus). 1967-ben, középiskolás ko- 
romban hallottam el. r Rudiról. Kémiatanárunk mint friss hírt 
újságolta: , Most találták meg Rudabányán a legidősebb ősem- 
bert, de lehet, hogy egy hónap múlva semmi sem lesz belőle, mert 
kéntartalmú ásványokat tartalmaz, amelyek a levegő víztartalmá- 
val érintkezve, kénsavvá változva szétmarják a csontot. A vegyé- 
szek pedig nem tudnak ellenszert találni!" Az 1967 őszén előkerült 
első Rudi-állkapocs valóban nagyon tönkrement, de végül is gyors 
i segítséggel megmenekült az enyészettől, Az első lelet meg- 
ugyanaz a Hernyák Gábor geológus, akinek a további 
években előkerült 74 lelet nagy része is köszönhető. A málladozó 
csontdarabokban Kretzoi Miklós professzor látta meg az ember 
10-12 millió évvel ezelőtt élt, legelső ősét, amely a már Indiából 
megismert ramapíitekuszokhoz tartozik. A Rudi kis termetű, 
120-130 cm magas, törékeny alkatú, emberszerű ősmajom volt. 
Mint azt két, összetartozó térdcsonti lelet bizonyítja, már felegye- 
nesedve járt. Fogai igen hasonlítottak a mai emberére, s kis szem- 
fogával, zárt fogsorával már élesen eltért az emberszabású maj- 
moktól. A rudabányai leletek jelentősége, hogy ma itt van a világ 
leggazdagabb, legépebb ramapitekusz-anyaga. Az egyik arccson- 
ton például megmaradt néhány milliméter az orrgyöki részből, 
s ennek alapján meg lehetett állapítani, hogy a Rudi orra az arc 
síkjából emberszerűen kiállt, ellentétben az összes emberszabású 
majommal és ausztralopitekusszal. Ez a bélyeg az emberré válás 
közvetlen vonalába való tartozást jelenti, s kizárja abból az auszt- 
ralopitekuszokat. 

V. tábla 


AFRIKAI EMBERSZERŰ LÉNYEK 
(HOMO) 


Az újságokban az elmúlt években egyre gyakrabban lehetett ol- 
vasni arról, hogy Afrikában egyre-másra találnak 2-3, sőt 4 millió 
éves csontmaradványokat, amelyeket már Homónak, azaz em- 
bernek tartanak. Ezek a hírek igazak, s éppen az emberszármazás 
legtöbb vitát kiváltott új kutatási eredményeit adják hírül. A Ho- 
mók, vagy ahogy összefoglalóan nevezhetjük őket: az afrikai em- 
berszerű lények csontfelépítésükben kicsit eltérnek kortársaiktól, 
az ausztralopitekuszoktól, Mellettük 3-4 millió éves pattintott kő- 
eszközöket, vadászott állatok összehordott csontjait, szabályos 
tanyahelyeket találtak. Ezek pedig tudatos, csoportos tevékeny- 
ségek, amelyek eddigi elképzeléseink szerint csak az emberre jel- 
lemzőek. A vita tart, s még sok új szerencsés leletre van szükség, 
hogy a , Homó"-król megnyugtatóan kiderüljön, valójában em- 
berek voltak-e. 


1. Lucy (Homo sp. — Australopithecus afarensis). Az etiópiai 
Hadarban, a kiszikkadt, folyóvölgyekkel tagolt fennsíkon messze 
hallatszott az amerikai kutatók magnetofonja, amely éppen a 
Beatles együttes számát harsogta: , Lucy in the Sky with dia- 
monds..." S ekkor került elő a bontókés nyomán egy teljes, 
3 millió éves, furcsa ausztralopitekusz-csontváz: Lucy! Csaknem 
teljes a csontváz, s mint ilyen, a legősibb. Az 1974. évi felfedezést 
1975-ben újabb követte. Johanson amerikai antropológus a 333-as 
számmal jelölt területen egy teljes, hasonló korú Homo család 
csontjait találta meg, akiket valószínűleg hírtelen árvíz pusztí- 
tott el. 

VI. tábla 


AFRIKAI EMBERSZERŰ LÉNYEK 
(HOMO) 


1. 1470 (Homo sp.). 1470 egy szám a kenyai Nemzeti Múzeum 
leltárkönyvében, s az egész világon egyszerűen csak így nevezik 
az egykori Rudolf-, ma Turkana-tó keleti partján kiásott 24-26 
millió éves emberszerű lény koponyáját. 1972-ben Richard Leakey, 
az apja sikersorozatát folytató kenyai antropológus ásott a Koobi 
Fora nevű lelőhelyen. Itt, a Turkana-tó partján a vulkanikus kő- 
zetekből felépült dombvidékről lefutó folyók vastag deltaüledéket 
raktak le. Richard Leakeyt sem hagyta el a családi szerencse, hi- 
szen alig négy hónap alatt 35 emberszerű lényt talált, amelyek 
2,6-1 millió éve éltek. Közülük leghíresebb az 1470. számú lelet 
volt. Az eredetileg közel 200 darabra tört koponyát hat hét alatt 
állították össze, s mikor végre kezükben tarthatták e furcsa, kis 
méretű, vékony csontú koponyát, felvetődött a kérdés: férfié vagy 
nőé volt-e? Nehéz volt eldönteni, de végül is asszonynak hívják. 
A koponya feltárója gondolt egy merészet, s a látványos leletet 
alsó állkapoccsal egészítette ki, négert rekonstruált belőle, barna 
bőrrel, fekete hajjal, előreugró arccal, s , Homó"-nak nevezte el. 
Richard Leakey ezzel a névvel jelezte, hogy szerinte az addig is- 
mert legősibb embert tárta fel. Az asszony kortársai voltak az 
ausztralopitekuszok, amelyek egyikére, egy állkapocsra korábban 
már rámondták, hogy ember - ez volt a Homo habilis. Ez utóbbi- 
tól erősen eltér az 1470-es lelet, így Kelet-Afrikában két-két és fél 
millió év között egyes kutatók már két különböző , ember" léte- 
zését feltételezték. Az 1470-es koponya mellett nem találtak esz- 
közöket, s mivel minden emberi vonása ellenére még igen közel 
állt az ausztralopitekuszokhoz, csak további, teljesebb leletek tud- 
ják eldönteni, hogy valóban Homo volt-e az 1470-es asszony. 

VII. tábla 


AFRIKAI EMBERSZERÜ LÉNYEK 
(HOMO) 


13. számú, addig ausztralopitekusznak tartott maradványt. Ennek 
a jelentős elhatározásnak is egy szerencsés lelet volt az előidézője. 
1960 végén Jonathan Leakecy, a kígyókkal foglalkozó Leakey fiú 
egy állkapcsot és egy koponyafalcsont töredékét találta meg. Ezt 
előbb Pre-Zinjanthropusnak nevezték, mert feltételezhetően ala- 
kilag is eltért a Zinjanthropus néven ugyaninnen, de magasabb, 
tehát fiatalabb rétegből előkerült koponyalelettől. Ezt követte 
1964-ben a 8. és 13. sorszámú maradvány, s még az évben mint 
Homo habilist írták le őket, Szerintük az "Ügyes ember" átmenetet 
képez az ausztralopitekuszok és az előember között, Elsősorban 
nagyobb agytérfogatával, amit 680 cm-nek becsültek (az ausztra- 
lopitekuszoké 450-520 cm"), s emberibb állkapocs- és fogalko- 
tásával. 

A Homo habilisok 2,0-1,8 millió évesek, s Olduvaion kívül meg- 
találták őket Dél-Afrikában, valamint a tanzániai Laetolilban is. 
Ez utóbbi helyen kőcszközöket (2), kövekkel kirakott, ledöngölt 
területet is feltártak, A nagy kövek valószínűleg egy állati bőrből 
és növényi részekből összetákolt, sátorszerű menedékhely nyomai 
voltak. 1976 augusztusában P. V. Tobias, a dél-afrikai ausztralo- 
Pitekuszok klasszikus lelőhelyén, Sterkfonteiuben 3,0-2,5 millió 
Éves üledékben igen jó Ilapotú arckoponyát és különálló fogakat 
talált. Ezeket Homónak nevezte el, s valószínűleg a Homo ha- 
bilis csoportjába tartoznak. 

(A későbbiekben még gyakran találkozunk zöldes árnyalatú 
,:.emberekkel", akiknek valódi bőrszínét nem ismerjük. Egy bi- 
zonyos: nem ilyen színűek voltak, mint rajzainkon,) 

VIII, tábla 


AFRIKAI DÉLI EMBERSZABÁSÚAK 
(AUSZTRALOPITEKUSZOK) 


Az ausztralopitekuszok alatt az Afrikából előkerült, 4-1 millió 
éve élt, kihalt emberszerű lényeket értjük. Alapvetően két nagy 
csoportra, fejlődési ágra oszlanak, a vékony csontú, , embersze- 
rűbb" gracilisra és az erőteljesebb, majomszerűbb robosztusra. 
Felegyenesedve jártak, eszközöket használtak (3), vadásztak, s 
valószínűleg ismerték a tüzet. 


1. Taung bébi (Australopithecus africanus). A dél-afrikai johannes- 
burgi egyetem tanára, Raymond A. Dart arra biztatta hallgatóit, 
hogy vizsgálják át a kőbányákat, s gyűjtsenek számára kihalt pá- 
viánkoponyákat. 1923-ban azt jelentették tanítványai, hogy a kö- 
zeli Taung mészkőbányában páviánkoponya került elő. Amikor 
a professzor meglátta az agyüreg kitöltését, rögtön tudta, hogy 
az nem majomtól származik. De hát akkor mitől? Akkor még Afri- 
kából nem ismertek ősi emberi leleteket. A ládából hamarosan elő- 
került az agykítöltéshez tartozó arckoponyarész is, mélyen a ke- 
mény mészkőbe zárva. Dart maga bontotta ki több hónapi mun- 
kával az értékes kincset, s 1924 karácsonyára már kezében tart- 
hatta az általa Australopitecus africanusnak elnevezett embersza- 
bású koponyát. A név magyarul afrikai déli majmot jelent (austra- 
los — déli). A fiatal, 3-4 éves emberszabású majomkölyöknek 
csak az első állandó foga bújt ki, a többi még tejfog volt. A lelet 
kora 3,0-1,5 millió év között van. 


2. Tűzhozó déli majom (A. africanus — A. prometheus). 1948-ban, 
a dél-afrikai Makapanban olyan ausztralopitekusz-csontok kerül- 
tek elő, amelyek mellett faszéndarabokat s különös alakúra tört 
csontokat találtak a 3,3-2,8 millió éves kőzetben. Ebből arra kö- 
vetkeztettek, hogy a telep egykori lakói már a tüzet is ismerték. 

IX. tábla 


AFRIKAI DÉLI EMBERSZABÁSÚAK 
(AUSZTRALOPITEKUSZOK) 


1. Ples kisasszony (A. africanus — Plesianthropus transvaalensis). 
Az első ausztralopitekusz, a Taung bébi előkerülése után több mint 
tíz évig kellett várni, hogy újabb szenzáció szülessen. Egy alkalom- 
mal két gyerek kereste fel Broom doktort azzal a hírrel, hogy a kö- 
zeli Sterkfontein mészkőbányájában, egy nemrég megnyilt bar- 
langban páviánkoponyákat találtak. Később, 1947-ben egy arc- 
és egy gyermekkoponya, majd 1947. április 19-én a robbantást kö- 
vetően a későbbi Ples kisasszony koponyája látta meg a napvilá- 
got. Mrs. Ples nem lehetett túl vonzó külsejű, majomszerű, erős 
állcsontja, lapos orra, széles arca volt. Felegyenesedett termete 
120-125 cm magas, 35-45 kg súlyú lehetett. Az újabb vizsgálatok 
alapján ,,Ples kisasszonytól" meg kellett vonni szépen hangzó ne- 
vét, mert kiderült, hogy ő is ugyanolyan , gracilis" ausztralopite- 
kusz, mint a többi, s ezért őt is Australopithecus africanusnak hív- 
ják. Mintegy kétmillió évvel ezelőtt élt. 


2. Sterkfontein (A. africanus Plesianthropus transvaalensis). 
A dél-afrikai Sterkfonteinből kiásott 46. ausztralopitekusz-lelet 
a lelőhelyről kapta nevét. Ez volt az első ausztralopitekusz-csont- 
váz, A Sterkfontein alapján lehetett elkészíteni az ausztralopite- 
kusz első, teljes rekonstrukcióját. Igen kis termetű, nagyon idős 
asszony csontváza volt, medencecsontja alig 13-14 cm magas. 
Korát 2,0-1,5 millió évre teszik. Negyven évvel az első leletek elő- 
kerülése után, 1976-ban P. V. Tobias professzor ugyanezen a lelő- 
helyen, még mélyebbre ásva, 3,0-2,5 millió éves rétegből Homo- 
koponyát és fogakat is talált. 

ROBUSZTUS DÉLI EMBERSZABÁSÚAK 
(AUSZTRALOPITEKUSZOK) 


1. Zinj (Australopithecus robustus — Zinjanthropus boisei). 1959. 
július 17-én Louis Leakey betegen feküdt tábori ágyában. Felesége, 
aki a Serengeti-szavannába mélyedő Olduvai-szakadékvölgy egyik 
lelőhelyén dolgozott, éppen hazafelé baktatott, amikor valami ko- 
ponyafélét vett észre a földön. Visszaszaladt a táborba, s férjével 
— aki rögtön elfeledte a malária gyötrelmeit — visszatértek a kopo- 
nyához. Előbb lefényképezték, s csak azután bontották ki szikla- 
börtönéből a , Drága fiút", a híres Zinjanthropust. Sok nevet ka- 
pott ez a koponya, Leakey Zinjanthropus boisei-nek hívta, ahol 
Zinj Kelet-Afrika régi neve, anthropus — ember, s a boisei fajnév 
Charlcs Boise-t takarta, aki az ásatások fő mecénása volt. Ma már 
tudjuk, hogy a Zinj nem önálló ausztralopitekusz, hanem a robusz- 
tus típus egyik legjellegzetesebb képviselője. Sok beceneve között 
szerepelt a , diótörő ember" (Nutracker Man) név ís, ami nagy- 
méretű, erős fogai miatt ragadt rá. Az 1,7-1,75 millió éve élt Zinj- 
jel egyidős kőzetrétegekben a további ásatások kavicsból készített 
kőeszközöket tártak fel, amelyeket oldovan-eszközöknek (1a) 
neveznek. 


2. Vastagfogú déli majom (Australopithecus robustus — Paranth- 
ropus crassidens). Dél-Afrikában, Swartkransban, a szürke dolo- 
mitban 10 m mély, vörös színű, kemény, agyagos üledékkel kítöl- 
tött repedés nyílik. 1949-ben R. Broom orvos két koponyát, 273 
fogat és teljes állkapcsokat ismertetett innen. A 46. számú lelet egy 
kb. 150-155 cm magas, 60-70 kg súlyú robusztus ausztralopite- 
kuszé volt, koponyáján erős, az állatokra jellemző csonttaraj hú- 
zódott. Erős fogakat viselt, amelyeket növényevésre használhatott. 
Mintegy 2,6 millió évvel ezelőtt élt. 

ROBUSZTUS DÉLI EMBERSZABÁSÚAK 
(AUSZTRALOPITEKUSZOK) 


tény robusztus déli majom. A nagy termetű, széles kopo- 
, tehát robusztus déli majmok az ausztralopitekuszok leg- 
kevésbé emberszerű ága. Mindaddig, amíg elég lelet nem állt a 
kutatók rendelkezésére, nem tudták eldönteni, hogy a koponyá- 
jukon csonttarajt viselő, illetve nem viselő maradványok vajon két 
fejlődési ágat vagy egyet jelentenek-e. Ma már kiderült, hogy egy 
és ugyanazon állat hím és nőstény példányáról van szó. 


2. Csád tavi lelet (Australopithecus robustus — Tchadanthropus 
uxoris). A szaharai Tibeszti hegységtől délre, 100 km távolságra 
találta meg Y. Coppens francia antropológus felesége azt az igen 
koptatott, kicsi, furcsa arckoponyát, amelyet férje Techadanthropus 
uxorisnak írt le. Mindez 1965-ben történt. A lelőhely egy egykori 
tómedence agyagos, homokos lerakódása volt, amely mintegy 
50 km szélességben húzódik, s csak 20 m vastag. Az ebbe az üle- 
dékbe mélyedt völgyecskék egyikéből mosta ki a víz a koponyát. 
Még ma sem lehet eldönteni, vajon az emberré válás melyik lánc- 
szeméhez tartozik. Fejlettsége még nem éri el az előember szintjét, 
de sok tekintetben fejlettebb az ausztralopitekuszoknál. Rövid 
orrtöve volt az arc rövidülése miatt, ívelt szemöldöke és magas 
homloka lehetett. Kora igen bizonytalan. 


3. Omo (Paraustralopithecus aethiopicus). Az Omo folyó Etiópiá- 
ból a Turkana-tóba ömlik. A partján lerakódott egykori tavi üle- 
dékek sok csontot rejtettek, köztük egy 3-4 millió éves állkapcsot 
is. Ez a lény igen alacsony lehetett. E területen kvarcitból pattintott 
kőeszközöket, kör alakú táborhelyeket és vadászatra utaló , csont- 
raktár"-akat is találtak. 

XII. tábla 


ELŐEMBEREK 
(ARCHANTHROPUSZOK) 


1. Jávai előember (Pithecanthropus erectus). 1866-ban Ernst 
Haeckel német természettudós, a darwinizmus lelkes híve elkészi- 
tette az élővilág első törzsfáját. Az utolsó három ágon az ember- 
szabású majmokat, majd a majomembereket (Pithecanthropi), 
végül az embert ábrázolta. Haeckel úgy vélte, hogy a majmok és az 
emberek között léteznie kellett egy átmeneti lénynek, összekötő 
kapocsnak, angolul , missing link"-nek. Ennek a majomember, 
azaz a pithecanthropus nevet adta, anélkül hogy bárki addig ta- 
lálkozott volna vele. 1887-ben egy fiatal holland katonaorvos, 
Eugéne Dubois, az akkori Holland-Indiában (Szumátrában) kihalt 
állatok csontjait gyűjtötte, s eltökélt szándéka volt, hogy megta- 
lálja a majomembert. 1891-ben a jávai Solo folyó partján, Trinil 
falucska közelében előbb egy fogat, majd egy hónappal később 
lapos koponyatetőt talált. A következő évben egy teljes csontvázat 
ásott ki. Néhány év múlva, 1894-ben már a Jávai Pithecanthropus 
erectus, az emberhez hasonló átmeneti alak c. dolgozatában való- 
ban a majomembert vélte felfedezni. A 0,9 millió éves kihalt jávai 
előember csontmaradványa arról tanúskodott, hogy már felegye- 
nesedve járt, s a Homo erectus (felegyenesedett ember) körébe tar- 
tozott. Ma ugyan nemcsak egyféle majomembert tételezünk fel 
az emberré válás folyamatában, de ez volt az első lelet, amely 
a darwinizmust, az élővilág fejlődésének gondolatát az embernél 
is igazolta. Az első jávai előember koponyatérfogatát 950 cm-re 
becsülték. Ez igen alacsony érték. Feje, a koponyatető (2) lapos- 
sága miatt, alacsony volt, szeme fölött erős, vastag homlokeresz 
állt ki. Valószínűleg előreálló ajka volt, vaskos állkapoccsal. 
Termete a már felegyenesedett testtartás ellenére alacsony lehe- 
tett, amit combcsontja (3) is jelez. 

XIII. tábla 


ELŐEMBEREK 
(ARCHANTHROPUSZOK) 


1. Modjokertói előember (Pithecanthropus modjokertensis). Az 
ember kialakulásának egyik legfontosabb szakaszát a Jáva szige- 
téről előkerült, ún. modjokertói előember jelzi. 1936-ban, alig 1 m 
mélységből apró, csupán 14 cm hosszú koponyát kapott von 
Koenigswald professzor. Erről csak annyit állapíthatott meg, hogy 
az emberé vagy Pithecanthropusé volt. 1937-ben Amerikából tért 
vissza Jávába, ahol Sangiran környékéről egy kosár csont várta, 
köztük egy állkapocstöredék. Ez nagy méretű, vaskos lelet volt, 
melynek az álli része hiányzott, s néhány fogat tartalmazott. 
A mintegy kétmillió éves kőzetekből felépült Sangiran-domb kis 
völgyeiből további három koponyatöredék is felszínre került. Mel- 
lettük kis szilánkeszközök s furcsa, fekete színű üveggolyócskák 
voltak. Ez utóbbiakat tektitnek hívják, s valójában kozmikus ere- 
detű, égből hullott, különleges kőzeteknek bizonyultak. A modjo- 
kertói előemberben ma a kutatók egy része a ramapítekuszok 
(Rudapithecus) és a modern ember közötti ázsiai összekötő kap- 
csot látja. 


2. Jávai óriásember (Meganthropus palacojavaicus), 1941 tava- 
szán von Koenigswald hatalmas állkapocstöredéket kapott San- 
giranból, nem messze a modjokertói előember előkerülési hel; 
től. Az állkapocs olyan nagy volt, mint egy gorilláé, s három fog 
ült benne, Emiatt még kihalt majom is lehetett volna, de az álla 
mögött, a belső oldalon olyan apró csontkinövés is látszott, amely 
csak az emberre jellemző. Ehhez tapad a nyelvizom, a tagolt be- 
széd nélkülözhetetlen szerve. Tizenegy évvel később újabb állka- 
lt elő, csaknem teljes fogívvel, ami bizonyította, hogy 
iásember kb. kétmillió évvel ezelőtt valóban létezett. 


XIV. tábla 


ELŐEMBEREK 
(ARCHANTHROPUSZOK) 


1. Lantiani előember (Pithecanthropus erectus lantianensis). A II. 
világháború utáni évek legjelentősebb kínai előemberlelete Senszi 
tartományból, Lantian mellől került elő. Wu Ju-kung professzor 
1963-ban egy alsó állkapcsot, 1964-ben pedig koponyatetőt és egy 
felső állkapocstöredéket talált. A mintegy 700 ezer éves leletek 
durva felépítésűek, állcsúcsuk nincs, s foguk lekopott. Ez az egyet- 
len előemberlelet, amelynek a bölcsességfoga nem nőtt ki idős ko- 
rára sem. 


2. Kínai előember (Sinanthropus pekinensis). Hol van Nelly? - 
kérdezte egy kutató New Yorkba küldött levelezőlapján. Nelly 
a pekingi előember megmintázott szobra volt, s a kérdező arra 
akart választ kapni, hogy megmenekültek-e a II. világháború pusz- 
tításától az ember származásának páratlan kínai leletei. Úgy tud- 
juk, sajnos 1941-ben elpusztultak, amikor Amerikába próbálták 
menekíteni őket a japán támadások elől. A kínai előembert 1927- 
ben egyetlenegy foga alapján ismerték fel, amikor már kilencedik 
éve ástak a Peking melletti Csu Ko-tien-i , Tyúkcsont-dombon", 
ahonnan a helybéliek gyógyító ősállatfogakat gyűjtöttek. Az ekkor 
Kinában dolgozó tudósok mintegy 45 ember maradványát talál- 
ták meg. A kínai előemberek kvarckavicsból eszközöket (2a) ké- 
szítettek, a lelőhelyen talált vastag hamuréteg pedig arra utal, hogy 
tüzet használtak. A 600 ezer éve élt előemberek alacsony termetű- 
ek, a férfiak 1,6 m, a nők 1,4 m magasak voltak. Gyakran a kopo- 
nyájukat az öreglyuk környékén betörve találták, ez a kanniba- 
lizmusra, valószínűleg az agyvelő kultikus megevésére vall. 

ELŐEMBEREK 
(ARCHANTHROPUSZOK) 


1. Maueri állkapocs (Homo heidelbergensis). Heidelbergtől 
(NSZK) 10 km-re délkeletre fekszik Mauer község. 1907. október 
21-én a maueri homokbányából került elő az eddig ismert legősibb, 
teljesen ép alsó állkapocs. Legfeltűnőbb vonása, hogy mérete jóval 
nagyobb, mint a mai emberé, és nincs állcsúcsa. A majomszerű 
állkapocs mellett a fogai viszont igen emberszerűek. A II. világ- 
háború alatt a homokbányát tömegsírnak használták, s azt csak 
a háborút követően számolták fel. Ekkor az eredeti 1907. évi áll- 
kapoccsal egy rétegből teljes koponya is előkerült, amelyről akkor 
azt hitték, hogy egy fogolyé volt. A lelet összetört, nagy része meg- 
semmisült, s csak 1953-ban fedezték föl, hogy a megmaradt n 
hány töredék az előembertől származik. A kb. 700 ezer éves maueri 
előember mellett sokáig nem találtak kőeszközöket, nem ismerték 
kultúráját. Csak sejtették, hogy jávorszarvastehenekre és őselefánt- 
borjakra vadászott. 1956-ban végül sikerült mintegy 130, kavics- 
ból pattintott kőeszközét is találni, 


2. Telanthropus (Telanthropus capensis). Míg az európai előem- 
ber legkülönösebb maradványa a maueri állkapocs, ugyanez Afri- 
kában a Telanthropus. A dél-afrikai Swartkransból, kétmillió éves 
üledékből olyan csonttöredékeket is találtak, amelyek állkapcsa 
nem volt olyan erős, durva, mint a többié. Ezeket írta le Telanthro- 
pus capensisnek Broom és Robinson 1949-ben. A maradványok 
valószínűleg az előemberekhez tartoznak, s talán azt bizonyítják, 
hogy Afrika déli részén egymás kortársa volt az ausztralopitekusz 
és az előember. 

XVII. tábla 


ELŐEMBEREK 
(ARCHANTHROPUSZOK) 


1. Chellesi ember (Homo erectus leakeyi). Louis Leakey, miközben 
leereszkedett az Olduvai-szoros azon részére, ahonnan az ún. chel- 
lén kőeszközöket tárták fel, így szólt legkisebb fiához: ,.Itt egy 
koponyát fogunk találni." S valóban, pár pillanat múlva a fű kö- 
zött egy megkövesedett koponyát vettek észre. Ez egy előemberé 
volt, melynek külseje hasonló lehetett a jávai vagy kínai társáéhoz. 
Koponyájáról hiányzik az arc és állkapcsi rész, de hatalmas hom- 
I lokereszt viselt, Igen nagy méretű, megnyúlt koponyájának hosz- 
fi sza 20,9 em. A lelet kora 490 ezer év. § 
2. Cinderella (Homo erectus). A Leakey család beceneve Cinde- 
rella, ami magyarul Hamupipőkét jelent. Ezt a nevet kapta az 
olduvai 13. számú emberlelet, amely egy női állkapocsból állt. 
Korát mintegy 800 ezer évre becsülik. 


3. Ndutu (Homo erectus). A Serengeti-fennsíkon fekvő Ndutu-tó 
környéki üledékekből 1973-ban Nturi tanzániai kutató állatcson- 
tokat, kőeszközöket és embercsontokat talált, köztük egy teljes ko- 
ponyát is. A ndutui lelet átmenetet jelez az előember és az értelmes 
ember között. Az előzetes kutatások szerint 500-600 ezer éves. 


4. Chellesi kőeszközök. Az afrikai előember szerszáma a chellesi 
kőeszköz volt. Kavicsból készítették, úgy, hogy azokat egymás- 
hoz ütögetve éles felszíneket képeztek ki. Sokáig úgy vélték, hogy 
ezek a legősibb afrikai kőeszközök, de azóta az Omo-folyó völ- 
gyében már 3-4 millió éves pattintott kőeszközöket is találtak ! 

1. Samu, a vértesszőllősi előember (Homo [erectus seu sapiens] 
palaecohungaricus). ,, Tessék jönni, tanár úr, valami van itt fenn" — 
mondta 1965. augusztus 21-én Kovács Márton ásatási munkás 
Vértes László ősrégésznek. A munkások, miután lerepesztettek 
egy asztalnyi sziklát, a szürke kőfelület alján tenyérnyi, vajsárga 
színű csontra lettek figyelmesek. , Az! Ember! Igen, ez ember!" — 
kiáltott fel Vértes. A vaskos tarkócsonttöredéknek (1a) Samu lett 
a neve, mert előkerülésekor Sámuel napja volt. A Samu már a má- 
sodik vértesszőllősi előemberlelet, hisz ezt megelőzően, 1964-65- 
ben, a kultúrrétegekből már előkerült 4 db gyerekfog (1b), köztük 
2 tejfog. Míg ez utóbbiak kétségtelenül a kínai előemberhez hason- 
lítanak, addig a Samu igen sok vitát váltott ki. Sajátosan ötvö- 
ződnek benne a modern emberre jellemző nagy agykapacitás és 
a primitívebb széles, vaskos nyakszírtcsont bélyegek. Ezért kapta 
azt a furcsa nevet, mert Samu olyan ember, aki vagy az előember- 
hez, vagy már a mai emberhez áll közel. 

Vértesszőllősön azonban nemcsak emberi csontok kerültek elő, 
hanem kb. 350 ezer éves, kavicsból készített kőeszközök (1c), égett 
csontrétegek, vadászott állatok feltört csontjai. Külön érdekesség, 
hogy a melegforrás pocsolyáihoz sereglő állatok otthagyták láb- 
nyomukat a híg iszapban. Sőt ugyanitt az előember lábnyomát is 
sikerült felfedezni, Vértesszőllős tehát az előemberek legsokrétűbb, 
gazdag lelőhelye, ahol mindent megtalálni, ami másutt csak külön- 
külön van meg. Vértesszőllősön ma kiállítás mutatja be az érdek- 
lődőknek nemzeti kincsünket. 

XVIII. tábla 


AZ ŐSEMBER ELŐDEI 


Az előemberek csoportját időben az ősemberek követték, de arról, 
hogy e folyamat a valóságban hogyan történt, számos elképzelés 
született. Van, aki úgy véli, hogy az előemberek közül fejlődtek ki 
a neander-völgyi ősemberek, Mások szerint az ősembereket meg- 
előzték az előősemberek (preneanderthali), s az a nézet is jogosnak 
látszik, hogy már ebben az időben feltűntek az értelmes ember elő- 
dei (presapiens elmélet). A viták miatt az ősember előtt élt embe- 
reket az , ősember elődei" néven célszerű összefoglalni, 


1. Petralona (Homo ? erectus). A Petralona-barlang Görögország- 
ban, Thesszaloniki mellett van. A hosszú, bonyolult járatrendszerű 
barlang egyik belső részében az őslénytani leleteket ásó munkások 
egy teljes csontvázra bukkantak, de sajnos csak a koponya került 
épségben felszínre. Mindez 1960-ban történt, s máig is ez a legtel- 
jescbb, legépebb előember-koponya. Agytérfogata 1220 cm, fogai 
feltűnően nagyok, A sokféle korhatározás adata szerint valószí- 
nűleg 500-400 ezer évvel ezelőtt élt, tehát valamivel idősebb, mint 
a vértesszőllősi előember. 


2. Montmaurin (Homo pre-neanderthalensis). A Pireneusok északi 
lábánál fekszik az a három emeletre osztható barlangrendszer, 
amelyet a kőbányászat tárt fel 1946-ban. 1949. június 18-án bon- 
tották ki azt az üregrészt, amelyből egy emberi alsó állkapocs, né- 
hány kvarcitszilánk, valamint rénszarvas- és szarvascsontok ke- 
rültek elő. Az igen ősi jellegű állkapcsot a kutatók az előemberek- 
től az ősemberig már mindenhova sorolták, legvalószínűbben az 
ősemberek közvetlen elődjének tekinthető. 


XIX. tábla 


AZ ŐSEMBER ELŐDEI 


1. Tautavel (Homo anteneanderthalensis). A keleti Pireneusok- 
ban, Perpignantól 19 km-re van Tautavel falu. A falu határában 
fekszik a 10 m széles, 35 m hosszú Arago-barlang. Mindkét név, 
a Tautavel és az Arago ugyanazt a világhírű emberi arcleletet jelzi, 
amely sokévi ásatás után 1971. július 22-én bukkant a felszínre. 
Az Arago-barlangot mint ősállati csontlelőhelyet 1838 óta ismerik. 
Lumleyiprofesszor 1964-től ásott itt rendszeresen, s 220-230 ezer 
éves emberi csontmaradványokat talált. Köztük kb. 20 elszórt 
fogat, térdkalácsot, ujjpercet, 40-55 év körüli női alsó állkapcsot, 
egy férfi állkapcsát öt foggal (1a), s végül a legnagyobb leletet, az 
arckoponyát (1b). Ez a koponyatöredék a barlangban felhalmozó- 
dott orrszarvú-, ló- és szarvascsontok között felfordítva hevert, szá- 
mos kőeszköz (1c) kíséretében. Az egyik szerszámtöredék éppen 
a koponya agyi részében volt, így nem lehetetlen, hogy azzal nyi- 
tották fel — talán rituális célra — a koponyát. Miután az agyat el- 
távolították, a , felesleges" koponyát az állatok maradványait tar- 
talmazó szemétdombra hajították. Ez a rossz sorsú ember mind- 
össze húszéves lehetett, homloka már nem volt olyan lapos, mint 
az előembereké, viszont nem látható rajta az erős homlokeresz 
sem, amely az ősemberekre jellemző. Mintegy átmenetet képez kö- 
zöttük, de pontos fejlődéstörténeti helyét nehéz megállapítani. 
Csak egy adat biztos: az, hogy jóval az ősemberek előtt élt, ezért 
neve is ezt fejezi ki: anteneanderthalensis, vagyis ősember előtti. 

ÖSEMBEREK 
(PALEANTHROPUSZOK) 


Ősemberek - eléggé általános megnevezés, pedig az emberré válás 
ködbe vesző folyamatának csak rövid láncszemét lehet ezzel a név- 
vel illetni, Ma már ősembernek csak a 100-40 ezer évvel ezelőtt 
élt, nagy agytérfogatú, vastag, erős homlokereszt viselő, előreugró 
arcú, állcsúcs nélküli, kihalt embert értjük, aki jellegzetes kőesz- 
közöket készített, vadászott, tüzet rakott, s benépesítette Eurázsiát 
és Afrikát. 


1. Neander-völgyi ősember (Homo neanderthalensis). Ez az ősi, 
kihalt emberfajta első lelőhelyéről kapta a nevét. Kőbányászá: 
rán fedezték fel 1856-ban, a Düsseldorf melletti Neander-völgy ma 
már elpusztult, kis barlangjában. A csontváz fejjel a barlang bejá- 
rata felé feküdt, de a szakemberek erről már csak hallomásból 
értesültek. A kutatók kezébe csak néhány csont került. A n 
der-völgyi ősember hatalmas vitát váltott ki; volt, aki ang 
embert, volt, aki tatárt látott benne. Azt, hogy valóban eg 
emberfajta első képviselője, csak az egyre szaporodó, további lele- 
tek igazolták. 


2. Le Chapelle-i ősember (Homo neanderthalensis). Jókora láda 
érkezett 1908-ban Boule tanár címére Párizsba. A ládát abbétársai 
adták fel a Le Chapelle aux Saints melletti Bauffia-barlangból, 
ahol 1908. augusztus 3-án egy csaknem teljes ősemberi csontvázat 
találtak. A ládában egy 50-55 éves korában elhantolt, alacsony, 
kb. 160 cm magas férfi csontjai feküdtek. Jellegzetes neander-völgyi 
típus volt, hatalmas sasorral. A barlangban 1,5 x 1 m-es sírgödör- 
szerű mélyedésben eltemetve találták meg, feje alatt kővel. 

ŐSEMBEREK 
(PALEANTHROPUSZOK) 


1. Krapina (Homo neanderthalensis). A múlt század végén gyors 
egymásutánban kerültek elő az ősemberi leletek ; köztük az akkori 
világszenzációt a szlavóniai (jugoszláviai) Krapina lelőhely jelen- 
tette. Az 1899 augusztusában elkezdett s hat éven át tartó ásatás 
során Gorjanovic-Kramberger zágrábi professzor mintegy 13 
egyén több mint 500 vázmaradványát tárta fel. A leletek között 
275 fog — köztük 85 állkapocsba ágyazva, a többi kihullva — került 
elő. Egyetlen épségben maradt koponyát sem találtak, valamennyi 
csont apró darabokra volt törve. Ebből a kutatók egyértelműen 
arra következtettek, hogy Krapinán őskori emberevők nyomára 
bukkantak. A megmaradt koponyatöredékek még így is a legtel- 
jesebb ősemberi maradványok közé tartoznak, amelyekből hite- 
lesen meg lehetett rajzolni arcélüket, termetüket. 


2. Saccopastore (Homo neanderthalensis). Olaszországból két je- 
lentős ősemberi koponyát ismerünk, az egyik 1929-ben Róma mel- 
lől került elő. Egy bányamunkás találta meg az első női koponyát, 
amit 1935-ben egy férfi állkapocs és koponyatöredékek követtek. 
A koponya űrtartalma 1200 cm8, feje rövid, homlokeresze nem 
kifejezetten erős, mint a típusos ősembereknél. A szemüreg és az 
orr szélesen követi az arc vonalát. 

Az ősemberek munkaeszközei közül a kőeszközök maradtak 
meg máig, Ezekből következtetni lehet munkájuk jellegére, minő- 
ségére. Az ősember jellegzetes eszközei az ún. szakócák, amelyeket 
a magkőről ütöttek le, s peremét egy másik kővel finoman ki- 
élezték. 

XXII. tábla 


ÖSEMBEREK 
(PALEANTHROPUSZOK) 


1. Suba-lyuk ősembere (Homo neanderthalensis). Magyarország- 
ról három ősemberi lelet került elő, a legelső és legfontosabb a Su- 
ba-lyukból, majd csak jelzésképpen a Csákvári-barlangból s végül 
a Budapest melletti Remete-felső-barlangból. Kadié Ottokár már 
évek óta ásta a Bükk barlangjait, hogy jégkori ősállatok csontjait 
és ősemberi kőeszközöket találjon. 1932-ben került sor a bükki 
Hór-völgyben fekvő Suba-lyukra, Kadié éppen nem volt a hely- 
színen, amikor a bejárati terem felső szintjén előmunkása, Dancza 
János emberi csontokat talált. Az első magyar ősember felfedezése 
nagy szenzációval járt, a lapok nagybetűs címmel kérdezték 
, Ki találta meg az ősembert? A lakatossegéd vagy az egyetemi ta- 
nár?" Ma ez k azért érdekes, hogy szakszerűen kerültek-e a 
csontok a felszínre vagy sem. Az akkori tudományos szinten min- 
dent elkövettek, hogy a barlangot pontosan kiássák, megismerjék 
az ősember eszközeit, vadászott állatait. A Suba-lyuk sokrétű le- 
leteinek feldolgozását hatalmas monográfiában tették közre 1938- 
ban. Egy felnőtt nő és egy kb. hároméves gyermek csontmaradvá- 
nyai kerültek elő. Gyűjteménybe a felnőtt keresztcsontját, az áll- 
kapcsát (1a) és több egyéb vázrészét, a gyermeknek pedig a kopo- 
nyáját (1b) helyezték el. Lehetséges, hogy mindkét csontváz sza- 
bályosan volt eltemetve, de az ásatás során erre a kérdésre nem 
kaptak meggyőző választ. Az ősember mellett számos kőeszközt 
(1c), főleg kőszáli kecske csontjait találta Kadié. Ebből ma arra kö- 
vetkeztetnek, hogy a suba-lyuki ősember elsősorban ezt az állatot 
ejtette el előszeretettel. Természetesen más jégkori állatra is vadá- 
szott, így pl. barlangi medvére, gyapjas orrszarvúra is. 

XXIII. tábla 


ÖŐSEMBEREK 
(PALEANTHROPUSZOK) 


Az ősemberek benépesítették egész Eurázsiát és Afrikát is. Első le- 
leteiket ugyan Európából ismerjük, de most nézzünk körül az ázsiai 
ősemberek között. 


1. Ngandongi ősember (Homo neanderthalensis). Ngandong Jáva 
szigetén van, a mellett a Solo folyó mellett, amelynek partján 
Dubois az első előembert felfedezte. 1931. augusztus 27-én Ter 
Haar holland geológus előbb egy bivaly koponyáját találta meg 
Ngandongban. Később ugyanitt von Koenigswald kiásta az ún. 
solói ember tizenegy koponyáját és két sípcsontját. A kb. százezer 
éves ősemberek koponyája rendre be volt törve; feltehető, hogy itt 
is a kannibalizmus uralkodott. 


2. Tabuni ősember (Homo neanderthalensis). Az izraeli Karmel 
hegyben fekszik a Tabun-barlang, amelyből McCown amerikai 
antropológus egy idős ősemberasszony teljes csontvázát ásta ki. 


A mintegy 38 ezer éves üledékből később egy erőteljes, valószínű- 
leg férfiállkapocs is felszínre került. 


3. Skhuli ősember (Homo neanderthalensís). A Tabunhoz közeli 
Skhul-barlangból legalább tíz egyén maradványai származnak. 
Legtöbbjük szétszórva feküdt a barlangban, s törött volt. Mind- 
egyiknek van homlokeresze, de az alsó állkapcsukon már egyértel- 
műen állcsúcs látható, ellentétben az összes többi tipikus ősember- 
rel. A kb. 35 ezer éves skhuli ősemberek olyan népességet jelente- 
nek, amelyek az ősemberek és a modern emberek keveredésével 
alakultak ki, vagy más vélemény szerint átmenetet képeznek a két 
fejlődési állapot között. 

ÖSEMBEREK 
(PALEANTHROPUSZOK) 


1. Tesik-tasi gyermek (Homo neanderthalen: 1938 júniusában 
Alekszej Pavlovics Okladnyikov leningrádi őstörténész expedíciót 
indított Dél-Üzbegisztánba. Nyolc nap után jutott nyomára azok- 
nak az emberkéz alkotta köveknek, amelyeket a helybéliek ,jaksi 
tas"-nak neveztek. Az expedíciót a helybéliek egy szakadékhoz ve- 
zették, amelynek oldalában kis üreg, a tesik. nyílott. Innen 
kapta nevét a barlang, amely ma a Szovjetunió leghíresebb ősem- 
beri lelőhelye. 1938. július 4-én a barlangból kiásott sok vadkecske- 
csont után egy emberi koponyára, majd teljes csontvázra bukkan- 
tak, egy kilencéves fiúéra. A zsugorított helyzetben fekvő csontváz 
körül vadkecskekoponyák és kőeszközök (1a) voltak, s egy kisebb 
tűzhely, Tesik-tas fiúja bizonyította először, hogy az ősemberek 
nemcsak Európában, hanem Ázsia távoli területein is éltek. 


2. Shanidar (Homo neanderthalensis). Észak-Irakban, a Zagrosz- 
hegységben fekszik a Shanidar-barlang. Solecki amerikai antropo- 
lógus 1953-57 között 15 m mélységig kutatta át az üreget, és négy 
kultúrréteget ásott ki. Eközben több ember csontvázára bukkan- 
tak, köztük három felnőttére és egy gyermekére. 1960-ban újabb 
három felnőtt csontjai kerültek elő. Az egyik leletnek a Nandy be- 
cenevet adták ; magas homlokú, keskeny arcú, 70-45 ezer évek kö- 
zött élt ősember volt. A shanidari ásatás volt az első, melynél az ős- 
ember csontvázát modern módszerrel, megfelelő kormeghatáro- 
zással tárták fel. Olyan részletek is kiderüitek, hogy az egy elteme- 
tett ősember kivételével a többit valószínűleg a barlang tetejéről 
leesett sziklák ölték meg. 

XXVI. tábla 


ÖSEMBER EK 
(PALEANTHROPUSZOK) 


1. Rodéziai ősember (Homo neanderthalensis). A rodéziai ősem- 
bert akár ólomembernek is nevezhetnénk. Ugyanis 1921 szeptem- 
berében, a rhodesiai Broken Hill cink- és ólombányái ban bukkan- 
tak arra a barlangra, amelynek alját 1-3 m vastagságban több ezer 
csont borította. Közöttük volt egy teljes emberi koponya is. Az 
első pillanatban feltűnik, hogy koponyája nagyméretű, lapos, és 
a négyszögletű szemürege fölött hatalmas csonttaraj árnyékolja ar- 
cát, Ezek a jellemvonások egyértelműen az ősemberre utalnak, de 
mintha a rhodesiai koponyán mindezek felfokozva, túlzottan je- 
lentkeznének. Érdekes, hogy a 130 ezer éves ősember fogai szuva- 
sak voltak, a gyökerénél gennyesedési nyomokkal. Broken Hillben 
az első leletet a későbbiek folyamán újabbak követték, s valószínű, 
hogy az , ólombarlangban" a régmúltban több ember is élt. 


2. Jebel Irhoud-i ősember (Homo neanderthalensis). Marokkó 
Atlanti-óceán felőli partján, Marrakes városhoz közel fekszik az 
a bánya, amelyben Emile Ennouchi algériai régész 1961-ben egy 
arecrészes koponyát, majd 1962-ben további koponyatöredéket ta- 
lált. Ezáltal egyre jobban bebizonyosodott, hogy az ősember mint- 
egy 80-50 ezer évvel ezelőtt Afrikában ugyanúgy elterjedt, mint 
Eurázsiában. 


3. Atlanthropus (Atlanthropus mauritanicus). Arambourg francia 
professzor 1954-55-ben az Algéria déli szélén fekvő Ternifinc ho- ( 
mokbányájában 3 alsó állkapcsot, néhány különálló fogat és kopo- ! 
nyacsontot gyűjtött. Ennek alapján úgy tűnik, hogy erőteljes, ha- ] 
talmas állkapcsú ember lehetett. 

ÁSATAG ÉRTELMES EMBEREK 
(NEOANTHROPUSZOK) 


A mai embert Homo sapiensnek hívják, azaz értelmes embernek. 
Töle a 20-30ezerévvel előbb élt őse már csak mint alfaj tér el, s ab- 
ban, hogy neve Homo sapiens fossilis, azaz ásatag értelmes ember. 
Ők már közvetlen elődeink, akiknek gyönyörű barlangfestménye- 
ket, szobrocskákat, finom művészi kőeszközöket köszönhetünk. 
Testfelépítése is a ma emberére emlékeztet. Az ősembereknél ma- 
gasabbak voltak, szemük fölött nem húzódott erős csonttaraj, s 
állcsúcsuk volt, Egyes elméletek szerint az ősemberek egy részéből 
fejlődtek ki, mások inkább az előemberszakaszba visszanyúló, ön- 
állóan kialakult, előértelmes emberre vezetik vissza származá- 
sukat. 


1. Obercassel (Homo sapiens fossilis). A Rajna mellékéről 
(NSZK), Uhrmacher köfejtőjében fedezték fel 1914. február 28-án. 
Két csontvázat találtak : egy 160 cm magas, javakorabeli férfiét és 
egy húszéves, 155 em magas nőét. Fejük megnyúlt, hosszú, hom- 
lokuk boltozatos, állcsúcsuk fejlett. 


2. Amudi ember (Homo sapiens fossilis). Izrael területén, a Tibe- 
ris-tó közelében van az Amud-barlang, amelyben 1961-64 között 
Suzuki japán antropológus négy embermaradványt ásott ki. Köz- 
tük van egy 25 éves férfi, valamint két 3, illetve 4év körüli gyermek. 
Az amudi ember, hasonlóan a Karmel-hegyen feltárt, Skhul-bar- 
langból előkerült lelethez, átmenetet képez az ősember és az ása- 
tag értelmes ember között. 


XXVII. tábla 


XXVIII. tábla 


ÉRTELMES EMBEREK 
(HOMO SAPIENS) 


A mai ember mint önálló és egyedüli faj, mintegy 25 ezer évvel ez- 
előtt jelent meg a Földön. A mai emberen belüli emberfajták vagy 
rasszok — mint az europid, a mongolid, a negrid és a veddo-auszt- 
ralid — őseit nagyrészt kövületként is megtalálták. 


1. Cro-Magnon-i ember (Homo sapiens europaeus). 1868-ban a pá- 
rizs-ageni vasút építésekor, az első csákánycsapáskor egy addig 
rejtett barlangnyílásra akadtak a munkások. Mindjárt észrevették 
a csontokat és a kőeszközöket, Az embercsontokat — mert azok 
artet francia paleontológus ásta ki. Összesen öt koponya 
egy aggastyáné, két fiatalabb férfié, egy asszonyé és egy 
magzaté, Az embercsontok közelében 300 átfúrt tengeri kagyló 
ékszert is találtak. Az aggastyán férfi markáns koponyája lett az 
ún. Cro-Magnon-i rassz típusa. Ez a 25-20 ezer éve élt ember 
kb. 185 cm magas volt. 


2. Combe Capelle-i ember (Homo sapiens europaeus). Más néven 
löszember, mert a jégkorszak löszképződési szakaszában élt. 
Az 1909. szeptember 12-én, egy franciaországi sziklaeresz alatt 
megtalált 40-45 éves férfi ép koponyája körül sok átfúrt csigaház 
hevert, 


3. Predmosti ember (Homo sapiens europaeus). Blahoslaw, a 
morva szerzetesek püspöke már 1571-ben leírta, hogy Predmost 
községben (Csehszlovákia) óriások csontjai kerültek elő. Itt 1894- 
től, mintegy tízezer négyzetméternyi felületen mammutvadászok 
óriási telepét ásták ki. Közel harminc ember csontváza került elő, 
köztük húsz egyént mammutlapockákkal bélelt sírban, zsugorított 
helyzetben temettek el. 

ÉRTELMES EMBEREK 
(HOMO SAPIENS) 


1. Grimaldi ember (Homo sapiens ? afer). A Grimaldi-szikla Fran- 
ciaország és Olaszország tengerparti határán szökken a magasba, 
A grimaldi Gyermek-barlang alján 1895-1902 között egy 15-16 
éves ifjúnak és egy idős asszonynak a tűzhely hamujában fekvő 
csontvázát találták meg. Lábuk zsugorított helyzetben volt, a fiú 
feje a hamuba vájt gödörben feküdt. Kezdetben a grimaldi lelet- 
ben a negrid rassz ásatag elődjét látták, de ma ezt az elképzelést 
sokan kétségbe vonják, 


2. Wadjaki ember (Homo sapiens australasicus). Eugéne Dubois, 
a Pithecanthropus megtalálója 1890-ben Jáva déli partján kiásta 
a wadjaki ember második koponyáját, miután az elsőt ugyanott, 
egy márványbányában megnyílt barlangban találták meg. A wad- 
ausztráliai és pápua emberek rokona, ezért benne 
ralid rassz ősét lá: Ai 

Ázsia őslakóira, a mongolid rassz első képviselőire nincs biztos 
adat, Az amerikai kontinens embereit nem tekintik különálló 
rassznak. Az Újvilág benépesülése valószínűleg Alaszkán át, 
kb. 9-10 ezer éve indult meg, bár ma már 30, söt 50 ezer évvel 
ezelőtti vándorlást is feltételeznek. 

Ma a Földön több mint négymilliárd ember él, s azok mind- 
annyian egy fajba: az értelmes emberek közé tartoznak. Agyuk 
a legmagasabban szervezett, amit az emberré válás 20 millió éves 
útján csak ők értek el. Ezért olyan tudattal és tudással rendelkez- 
nek, amellyel a természetet a maguk javára alakíthatják át, bonyo- 
lult gépeket hozhatnak létre, s meghódítják a világűrt. 

